DOMINO Andreæ venerando Abbati, cunctisq. fratribus sibi commissis, in suburbio Ticinensis vrbis, Domino  Saluatori nostro deuote famulantibus, Frater Odilo Cluniensium pauperum cunctorum peripsema, præsentis vitæ prospera  sempiterna gaudia. Epitaphium Dominæ nostræ Adalheidæ Imperatricis Augustæ descriptū stilo paupere, vestræ fraternitati curaui transmittere, ratum fore diiudicans, vt apud vos eius continua recolatur memoria: cuius industria atq. prudentia vestri Monasterij a fundamentis creuerunt ædificia, cuiusque sustentamine larga continuat in munificentia. Non enim ad hoc tam grandem materiem vili breuique sermone perstrinximus, vt ad laudem tantę virtutis atque nobilitatis, oratio nostra sufficiat: sed vt aliquis inde vir adeo eruditus occasionem scribendi suscipiat, quatinus res eminens, eminentioribus enucleata sermonibus, Imperatricum ac Reginarum sonet in aurib., vt dum magna de magnis audierint,  eam, de qua loquimur, gressibus honestatis sequi studuerint: saltim per eas cura domestica vigeat, sicut per eam Respublica longe lateque valebat.